Rožkatcotvaré

Rožkatcotvaré (Ceratophyllales) sú radom krytosemenných rastlín a zároveň sú považované za sesterskú vetvu pravých dvojklíčnolistových rastlín. Do radu patrí jediná čeľaď rožkatcovité (Ceratophyllaceae) s jediným druhom rožkatec (Ceratophyllum). Vo svete sa vyskytuje približne 6 druhov, z toho 2 na Slovensku.Marhold, K. & Hindák, F. (1998), "Zoznam nižších a vyšších rastlín Slovenska" http://ibot.sav.sk/checklist/index.php?lang=sk&doc=

 Charakteristika 

Rožkatce sú trváce sladkovodné byliny, voľne sa vznášajúce vo vode (nie sú zakorenené v substráte). Namiesto koreňov sa niekedy rastliny prichytávajú o podklad pomocou premenených bočných vetiev, ktoré nahrádzajú pravé korene. Listy sú v praslene, 1- až 4-krát vidlicovito rozvetvené, bez prílistkov. Kvety sú jednopohlavné, veľmi nenápadné, jednotlivé v pazuchách listov. Samčie a samičie kvety sa obvykle striedajú po praslenoch. Okvetie je drobné, na báze zrastené, zelené, s neustáleným počtom okvetných lístkov (5–10). Okvetie niekedy býva interpretované ako súbor listencov. V samčích kvetoch je 10 alebo viac tyčiniek. Peľové zrná sú inaperturátne. Semenník je vrchný, gyneceum je monokarpné s apikálnou placentáciou. Vajíčka majú len 1 integument. Plodom je oriešok, niekedy interpretovaný ako nažka. Na povrchu orieška sú časté výrastky. Semená majú veľké embryo s dužinatými klíčnymi listami, endosperm a perisperm chýba.Slavík, B. (1997), "Květena České republiky 1", Academia: Praha, ISBN 80-200-0643-5Judd et al. (2002), "Plant Systematics: A Phylogenetic Approach", Sinauer Associates Inc., ISBN 9780878934034 Fu, D. & Les, D.H. (2018) "Flora of China: Ceratophyllaceae", http://www.efloras.org/florataxon.aspx?flora_id=2&taxon_id=10178

 Taxonómia 

Rod rožkatec (Ceratophyllum) bol v minulosti považovaný za leknotvarú rastlinu (Cronquistov systém). V systéme APG IV. je považovaný za sesterskú vetvy pravých dvojklíčnolistových rastlín.

 Referencie 

Kategória:Vodné rastliny
Kategória:Krytosemenné rastliny
Kategória:Magnóliové